**Ларан Касельні** (фр.: Laurent Koscielny; нар. 10 верасня 1985, Цюль, Францыя) — французскі футбаліст польскага паходжання, абаронца. Ігрок нацыянальнай зборнай Францыі (2011—2018).

Клубная кар’ера
---------------

Ларан пачаў займацца футбалам у шэрагу маленькіх клубаў, перш чым у 18 гадоў да яго не выказаў цікавасць клуб «Генгам», дзе пачалася яго прафесійная кар’ера. У 2007 годзе ігрок далучыўся да складу «Тура», дзе ў сезоне 2008/09 у чэмпіянаце Лігі 2 увайшоў у склад сімвалічнай зборнай. Дзякуючы гэтаму поспеху, наступны сезон ігрок пачаў у шэрагах клуба з вышэйшай лігі Францыі «Лар’яна». Брэтонскі клуб выклаў 1,7 млн еўра за перспектыўнага абаронцу.

У час летняга трансфернага акна ў чэрвені 2010 года з’явілася інфармацыя, што ў паслугах Касельні зацікаўлены англійскі «Арсенал», які быў гатовы заплаціць «Лар’яну» за таленавітага абаронцу 8,45 млн еўра. 5 ліпеня французская газета «Ouest-France» апублікавала паведамленне аб тым, што Касельні трэніруецца з рэзервовым і моладзевым складам «кананіраў», чакаючы, пакуль клуб афіцыйна абвясціць пра яго трансфер. Праз два дні, 7 ліпеня, «Арсенал» пацвердзіў пераход Ларана ў каманду. У новым клубе француз атрымаў шосты нумар, які раней насіў іншы цэнтральны абаронца Філіп Сендэрос, які перайшоў у «Фулхэм» тым жа летам. Галоўны трэнер «Арсенала» Арсен Венгер сказаў, што вырашыў набыць Касельні з-за яго росту, бо іншыя цэнтральныя абаронцы саступалі супернікам па гэтаму параметру. У афіцыйнай сустрэчы Касельні дэбютаваў у матчы першага тура англійскай Прэм’ер-лігі супраць «Ліверпула». Падчас матча Ларан атрымаў дзве жоўтыя карткі і быў выдалены на пятай кампенсаванай да другога тайма хвіліне, прычым абедзве ён атрымаў ужо па заканчэнні 90 хвілін.

24 ліпеня 2012 года Касельні, не зважаючы на цікавасць з боку «Барселоны», падпісаў новы кантракт з «Арсеналам».

У 2018 годзе, пасля таго як завяршыў кар’еру Пер Мертэзакер, стаў капітанам «Арсенала». У ліпені 2019 года, маючы адзін год да заканчэння кантракта, адмовіўся ехаць з «Арсеналам» на перадсезонны збор у ЗША і застаўся ў Вялікабрытаніі. У жніўні 2019 года перайшоў у «Бардо». Пакінуў гэты клуб у студзені 2022 года, а ў сакавіку 2023 года абвясціў пра завяршэнне кар’еры.

Міжнародная кар’ера
-------------------

Да 26-гадовага ўзросту Касельні не быў зайграны ні за якую зборную. Дзякуючы свайму польскаму паходжанню, гэта значыць дзед іграка быў палякам, які з’ехаў у Францыю на сталае жыццё, меў права выступаць за зборную Польшчы, але не аформіў польскага грамадзянства. У шэрагу інтэрв’ю ён, прызнаючы польскае паходжанне праз дзеда, заяўляў, што не адчувае сувязі з Польшчай і адчувае сябе толькі французам.

3 лютага 2011 года Касельні атрымаў выклік у зборную Францыі на таварыскі матч супраць зборнай Бразіліі, аднак правёў гэты матч на лаўцы запасных. 11 лістапада 2011 года ён дэбютаваў у зборнай, пачаўшы гульню супраць зборнай ЗША ў стартавым складзе. Матч скончыўся з лікам 1:0 на карысць французаў. Ларан быў уключаны ў канчатковую заяўку зборнай на чэмпіянат Еўропы 2012. Падчас матчаў групавога раўнда ён не трапляў у асноўны склад, аднак згуляў у чвэрцьфінале, дзе французы саступілі зборнай Іспаніі з лікам 0:2. Аднак, нягледзячы на выніковы лік, Ларан прадэманстраваў упэўненую гульню і быў названы найлепшым іграком матча французскай прэсай.

У 2014 годзе Ларан далучыўся да зборнай Францыі на чэмпіянаце свету па футболе. Дэбют на сусветным першынстве прыпаў на матч другога тура супраць зборнай Швейцарыі, калі Ларан выйшаў на замену замест траўмаванага Мамаду Сако.

Перад чэмпіянатам свету 2018 абвясціў аб завяршэнні міжнароднай кар’еры пасля турніру, аднак з-за траўмы так і не паехаў на яго. Зборная Францыі ў выніку стала чэмпіёнам свету.

Дасягненні
----------

**«Арсенал»**:

* Уладальнік Кубка Англіі (3): 2014, 2015, 2017
* Уладальнік Суперкубка Англіі (2): 2014, 2015

Заўвагі
-------

1. ↑  Laurent Koscielny // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  LAURENT KOSCIELNY // Argentine Soccer Database<a href='https://wikidata.org/wiki/Track:Q19368470'></a>
3. ↑  Alo’o Efoulou meilleur joueur de L2(недаступная спасылка). France Football
4. ↑  Arsenal sign defender Laurent Koscielny from Lorient. The Guardian
5. ↑  Koscielny snubbed Barca to stay Архівавана 5 сакавіка 2016.. Football365.com
6. ↑  Koscielny agrees new long-term contract. FC Arsenal
7. ↑  «Nigdy nie żałowałem odmowy Polsce». Futbolnews.pl
8. ↑  Arsenal’s Laurent Koscielny Called Into France Team To Face Brazil. Goal.com
9. ↑  Euro 2012: Koscielny starts as France bow out. FC Arsenal

Спасылкі
--------

* Лагатып Вікісховішча На Вікісховішчы ёсць медыяфайлы па тэме Ларан Касельні
* Афіцыйны сайт іграка Архівавана 25 верасня 2020.
* Профіль на сайце «Арсенала»

|  |  |
| --- | --- |
| ⚙️   У сацыяльных сетках | Твітэр |
| Тэматычныя сайты | AS.com · BDFA · BDFutbol · ESPNFC.com · eu-football.info (ігрок) · FBref.com · FootballDatabase.eu · Kicker.de · L’Équipe · LFP · National Football Teams.com · Soccerbase (ігрок) · Soccerway · playmarkerstats.com (ігрок) · Transfermarkt (ігрок) · worldfootball.net (ігрок) · УЕФА |
| Слоўнікі і энцыклапедыі | Munzinger |

| Склады зборнай Францыі |
| --- |
| 

| ⛭Зборная Францыі — Чэмпіянат Еўропы 2012 |
| --- |
| Сцяг Францыі | 
* 1 Льярыс (б)
* 2 Дэбюшы
* 3 Эўра
* 4 Рамі
* 5 Мексес
* 6 Кабай
* 7 Рыберы
* 8 Вальбуэна
* 9 Жыру
* 10 Бензема
* 11 Насры
* 12 Мацюідзі
* 13 Рэвеер
* 14 Менез
* 15 Малуда
* 16 Манданда (б)
* 17 М'Віла
* 18 Дыяра
* 19 Мартэн
* 20 Бен Арфа
* 21 Касельні
* 22 Клішы
* 23 Карасо (б)
* трэнер: Ларан Блан

 |

 |
| 

| ⛭Зборная Францыі — Чэмпіянат свету 2014 |
| --- |
| Сцяг Францыі | 
* 1 Льярыс (б) (к)
* 2 Дэбюшы
* 3 Эўра
* 4 Варан
* 5 Сако
* 6 Кабай
* 7 Кабеля
* 8 Вальбуэна
* 9 Жыру
* 10 Бензема
* 11 Грызман
* 12 Мавуба
* 13 Мангала
* 14 Мацюідзі
* 15 Санья
* 16 Руф'е (б)
* 17 Дзінь
* 18 Сісако
* 19 Пагба
* 20 Рэмі
* 21 Касельні
* 22 Шнедэрлен
* 23 Ландро (б)
* трэнер: Дзідзье Дэшам

 |

 |
| 

| ⛭Зборная Францыі — Чэмпіянат Еўропы 2016 — 2-е месца |
| --- |
| Сцяг Францыі | 
* 1 Льярыс (б) (к)
* 2 Жале
* 3 Эўра
* 4 Рамі
* 5 Кантэ
* 6 Кабай
* 7 Грызман
* 8 Пае
* 9 Жыру
* 10 Жыньяк
* 11 Марсьяль
* 12 Шнедэрлен
* 13 Мангала
* 14 Мацюідзі
* 15 Пагба
* 16 Манданда (б)
* 17 Дзінь
* 18 Сісако
* 19 Санья
* 20 Каман
* 21 Касельні
* 22 Умціці
* 23 Касціль (б)
* трэнер: Дзідзье Дэшам

 |

 |